I 1994 blir egyptolog og vitenskapsmann Daniel Jackson invitert av Catherine Langford til å oversette egyptiske hieroglyfer på steiner som Langfords far hadde funnet i Giza, Egypt i 1928. Jackson blir tatt med til en base tilhørende det amerikanske flyvåpenet, og fortalt av sin sjef, oberst Jack O'Neil, at prosjektet består av hemmelig informasjon. Jackson oppdager at hieroglyfene refererer til en "stargate" som bruker stjernebilder som koordinater. Jackson får også vite at militærbasen han befinner seg på faktisk har en slik Stargate, også oppdaget av Langfordss far for mange år siden. De åpner et ormehull som forbinder Stargate med en fjern planet. Jackson blir med O'Neil og teamet hans gjennom ormehullet.